als_Latn dik_Latn sag_Latn
Vitin e kaluar, Samsung prezantoi telefonin Galaxy Core si një pajisje e shtresës së mesme. Ky telefon u ndoq pastaj nga Galaxy Core LTE, i cili është pothuajse i njëjti telefon, vetëm se ofron lidhjen LTE.
Tani, si duket, Samsung ka krijuar një telefon të ri inteligjent që bën pjesë tek seritë Galaxy Core. Sipas faqes ruse Hi-tech.mail.ru, pajisja e ardhshme quhet Galaxy Core 2. Numri i modelit të pajisjes është SM-G355H, i cili sugjeron se është një telefon që ofron vend për dy karta SIM.
Për sa i përket veçorive, si duket ky telefon do të ndjekë hapat e paraardhësit të tij, si një pajisje e shtresës së mesme. Ai do të ketë një ekran 4.5 inç WVGA dhe një procesor me katër bërthama me frekuencë 1.2GHz.
Telefoni do të vijë gjithashtu me 512MB RAM, 4GB memorie të brendshme dhe bateri 2,000mAh. Lajmi i mirë është se ky telefon do të ketë të instaluar versionin e ri të sistemit operativ Android 4.4 KitKat, kështu përdoruesit nuk kanë pse të presin për përditësimin e këtij sistemi. Telefoni Galaxy Core 2 do të dalë fillimisht në Rusi dhe do të kushtojë 277 dollarë. Më vonë mund të dalë edhe në tregje të tjera.
(Herë të lexuara: 239)
als_Latn als_Latn als_Latn als_Latn als_Latn